b'\n_START_ARTICLE_\nSalcedo, Hermanas Mirabal\n_START_SECTION_\nGeografija\n_START_PARAGRAPH_\nSalcedo se nahaja ju\xc5\xbeno od gorovja Cordillera Septentrional, natan\xc4\x8dneje v dolini Cibao. Sama ob\xc4\x8dina obsega obmo\xc4\x8dje, veliko 432,95 km\xc2\xb2. Znotraj ob\xc4\x8dine le\xc5\xbei tudi ob\xc4\x8dinski okraj po imenu Jamao Afuera.\n_START_SECTION_\nZgodovina\n_START_PARAGRAPH_\nNa mestu, kjer danes stoji Salcedo, je bilo neko\xc4\x8d mestece z imenom Juana N\xc3\xba\xc3\xb1ez. Leta 1880 je kot del province La Vega postalo ob\xc4\x8dinski okraj._NEWLINE_Ko je bila leta 1885 ustanovljena provinca Espaillat, se ji je priklju\xc4\x8dilo tudi mesto Juana N\xc3\xba\xc3\xb1ez, ki je nato \xc4\x8dez \xc5\xa1est let spremenilo svoje ime v to, ki ga nosi \xc5\xa1e danes - Salcedo._NEWLINE_Leta 1905 je mesto Salcedo postalo polnopravna ob\xc4\x8dina, ko pa je bila leta 1952 ustanovljena provinca Salcedo (danes provinca Hermanas Mirabal), je postalo tudi glavno mesto te province.\n_START_SECTION_\nGospodarstvo\n_START_PARAGRAPH_\nEdina gospodarska dejavnost na obmo\xc4\x8dju je kmetijstvo, industrija obstaja v zelo omejenem obsegu. Glavni proizvodi regije so banane, manioka in kakav.'